钦定古今图书集成/明伦汇编/氏族典/第165卷 > 《廖用贤尚友录》 > 安然
## 钦定古今图书集成/明伦汇编/氏族典/第165卷 > 《廖用贤尚友录》 > 安然

按《明外史安然传》：“然，祥符人，徙居颍州。元季以左丞
守莱州。明兵下山东，率众归附。洪武元年，授起居注，
转给事中，寻擢山东参政，抚绥流移，俸馀悉给公用。
帝闻而嘉之，召为工部尚书，除河南参政，历浙江布
政使，入为御史台右大夫，改左中丞，坐事免。十四年，
复召为四辅官。久历中外，练达庶务，眷注特隆。寻卒。”